# **DECIZIA ETAPEI DE ÎNCADRARE**

## Nr. număr din zz.ll.aaaa

Proiect

Ca urmare a solicitării de emitere a acordului de mediu adresate de **PRIMARIA MUNICIPIULUI ZALAU**, cu sediul în Str. PIATA IULIU MANIU, Nr. 3, Zalău , Judetul Sălaj, , înregistrată la APM Salaj cu nr. 930/16.02.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 21.05.2018, că proiectul: ***Trotuare și piste de biciclete bulevardul Mihai Viteazul,*** propus a fi amplasat în municipiul Zalău, bulevardul Mihai Viteazul – zona dintre P-ța Iuliu Maniu și intersecție cu strada Lupului, jud. Sălaj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2 la pct. 10 lit. b) şi lit. f) și pct. 13 lit. a);

b) Caracteristicile proiectului:

b1) mărimea proiectului:

1. ***Lucrări de amenajare alei, piste de biciclete și spațiu verde:***

S-a propus amenajarea unor tronsoane noi de pistă de bicicletă care să asigure legătura între centrul municipiului și zona de la periferia acestuia aferentă parcurilor industriale cu obiective importante care atrag fluxuri de trafic importante și la care se va putea ajunge pe două roți prin acest program.

S-au amenajat piste de cicliști și trotuare pe bulevardul Mihai Viteazul aferente tronsonului situate între străzile Simion Bărnuțiu – Tudor Vladimirescu până la intersecția cu strada Lupului având o lungime de 4800 m. Trotuarele și pistele de cicliști pe tronsonul dintre Piața Iuliu Maniu și Scala au fost modernizate sau sunt în curs de modernizare.

Prin construirea acestor trasee de pistă de bicicletă și trotuare de o parte și de cealaltă a bulevardului Mihai Viteazul, se crează o mai bună mobilitate și cresc accesibilitatea obiectivelor de pe traseu. Lungimea totală a traseelor este de:

Pista bicicleta dreapta - L = 4014.40 m

Pista bicicleta stanga - L = 3576.30 m

Trotuar dreapta - L = 4928.01 m

Trotuar stanga - L = 4774.51 m

Pe zonele unde nu există spațiu suficient pentru pistă și trotuar se va amenaja doar trotuar având lațimea cuprinsă între 1.50 m și 2.00 m, aceste zone vor putea fi folosite atât de pietoni cât și de bicicliști.

Lățimea pistei amenajate va fi de 1,50 m cu o singură bandă de circulație pe sens, aceasta va fi amplasată lângă marginea părții carosabile și va fi încadrată înspre carosabil cu borduri prefabricate din beton de 20x25 cm așezate pe o fundație din beton de ciment C8/10, respectiv înspre trotuar cu borduri prefabricate din beton de 10x15 cm așezate pe o fundație din beton de ciment C8/10. Panta transversală a pistei va fi de 2.0% spre partea carosabilă.

Lățimea trotuarelor amenajate va fi de minim 1.50m, iar unde locul permite se va amenaja pe toată lățimea până la limita construcțiilor. Trotuarele vor fi amplasate între pista de bicicliști și limita de proprietate aferentă clădirilor și vor fi încadrate cu borduri prefabricate din beton de 10x15 cm așezate pe o fundație din beton de ciment C8/10. Panta transversala a trotuarelor va fi de 2.0% spre pistă sau zone verzi.

Pista de cicliști se va amenaja astfel:

* cu o structură alcătuită din 15.00 cm strat de fundație din balast, 10.00 cm strat de baza din balast stabilizat cu 6% ciment, strat de nisip pilonat de 2.00 cm și pavaj din dale de beton de 6.00cm.
* pe zonele unde pista traversează străzi asfaltate existente sau unde se suprapune peste trotuare existente aceasta se va marca prin aplicarea de marcaj rutier orizontal.
* la traversarea străzilor, bordurile verticale ce încadrează străzile se vor demonta și se vor monta borduri înclinate, prefabricate, cu secțiunea 20x25cm îngropate la cca 2cm de suprafața carosabilă, realizându-se o rampă/pantă între pistă și strada cu declivitate de maxim 15%.

**Balustrada metalică ușoară** - se va executa din teavă metalică, sub forma unor panouri în formă de U, cu înalțimea de 1,20m și lungimea de 2,00m, ce se vor fixa de sol prin intermediul unor țăruși din țevi metalice. Parapetul pietonal se va monta pe tot traseul de pistă unde aceasta este în imediata apropiere a părții carosabile pentru siguranța părticipanților la trafic.

**Semnalizarea pistei** – se va realiza atât semnalizarea verticală – prin montarea de indicatoare noi, precum și semnalizarea orizontală – prin marcaje rutiere și limitatori de viteză din cauciuc.

In zonele aglomerate și cu un intest trafic pietonal, pentru incurajarea utilizării bicicletei, se vor realiza platforme pentru stații de biciclete, alcătuite din aceași structură rutieră ca și a trotuarelor, semnalizate corespunzător. Se vor amplasa rastele pentru biciclete, în special în zona comercială, zone invecinate școlilor sau zona industrială. Modelul efectiv de rastel va fi ales de beneficiar la faza de proiect tehnic.

**Amenajare zone verzi –** In zonele verzi care se identifica ca și domeniu public, în limita posibilităților, se vor planta arbori sau arbuști, plante specifice cu capacitate de retenție ridicată a CO2, se vor mobila locuri de joacă pentru copii și se va instala mobilier stradal (coșuri pentru deșeuri băncuțe, mese, stâlpișori, panouri de afișaj etc.) Vegetația joacă un rol esențial și vital în viața oamenilor ajutând la relaxare și recreiere. Spațiile verzi vor fi delimitate de partea carosabilă cu borduri prefabricate 20x25cm, pozate pe fundație din beton de ciment C8/10 și delimitate de pistele de cicliști sau trotuare cu borduri de 10x15 cm așezate pe fundație din beton de ciment C8/10. Suprafața spatiului verde este de 9493 m2.

**Coșuri de gunoi:** Coșurile de gunoi sunt amplasate strategic în parcuri, pe străzi, alei și au o utilitate vitală în menținerea orașului și spațiilor verzi curate. Ele pot fi montate pe stâlpi sau pot fi montate direct pe trotuar sau pe suporti mici, metalici. In cele ce urmează, for fi prezentate câteva modele din categoria coșurilor de gunoi.

**Bănci:** Băncile pot fi regăsite cel mai adesea în parcuri, dar pot fi amplasate și pe alei, bulevarde sau stații de autobuz. Rolul acestora este acela de a servi în diferite activități recreaționale precum cititul, observatul mediului înconjurator sau pur și simplu pentru odihnă. Vor fi prezentate căteva modele de bănci amplasate în diferite locații.

**Rastele pentru biciclete:** In vederea unei utilizări raționale a bicicletelor și pentru a le putea parca în condiții optime și sigure în locurile publice de destinație, dar și de persoanele care utilizează bicicleta pentru plimbare și agrement, este nevoie de rastele pentru parcarea acestora, care se vor amplasa în diferite locații, pe platforme cu dimensiuni variabile în funcție de numărul de biciclete considerat a se parca. În cele de mai jos sunt prezentate câteva tipuri de rastele, la realizarea proiectului tehnic beneficiarul putând opta pentru unul din aceste tipuri sau pentru altele.

**Ziduri ornamentale din blocheți:** In zona de centru a Bulevardului Mihai Viteazul există porțiuni în care trotuarele/pistele pentru ciclisti se găsesc la o cota superioară părții superioare a carosabilului, adiacent. Astfel, terasamentele pot fi susținute prin ziduri de sprijin amenajate utilizând blocheți din beton, ranforsați, umpluți cu pământ, material granular sau beton.

**Amenajări trepte exterioare:** In zonele de acces către diverse instituții, precum și pe sectoarele cu trotuare amplasate la cote diferite față de zonele adiacente, amenajarea treptelor exterioare se pot realiza utlizând diferite materiale pentru placarea lor, din categoria gresiilor sau a pietrei naturale (marmura, granit, travertin etc.) Se va acorda o atenție sporită asigurării unei rugozități corespunzătoare a acestor suprafete, în vederea eliminării posibilității de alunecare în condiții de ploaie, polei sau gheță, prin alegerea unor materiale cu aderență suficient de bună sau aplicarea unor tratamente de suprafață aferete.

1. ***Canalizare pluvială***

În conformitate cu tema de proiectare, cu tehnologia de execuţie a modernizării bulevardului (execuţia se face pe două benzi de circulaţie) şi având în vedere situaţia existentă, se propune realizarea de tronsoane de canalizare pluvială pe ambele părţi ale străzii, în zona apropiată de bordura laterală, care transportă apele meteorice şi le deversează în emisarii întâlniţi pe traseu sau în canalizările pluviale existente.

Sistemul de canalizare pluvială cuprinde totalitatea instalaţiilor, conductelor şi construcţiilor accesorii, care asigură colectarea şi transportul apelor pluviale de pe suprafaţa bulevardului şi din zonele limitrofe obiectivului studiat până la deversare în emisar.

Reţelele de canalizare pluvială în lungime totală de 12946m cuprind totalitatea conductelor din tuburi PAFSIN, SN10000, PN1, Dn= 400 – 500 – 600 – 800 – 1000 - 1200mm și PVCKG, SN8, PN1 Dn 315,cu funcţionare gravitaţională, căminele de vizitare STAS 2448/82 cu capace din fontă de tip carosabile care sunt montate pe reţele de canalizare pluvială.

Colectarea apelor pluviale se va face prin guri de scurgere cu sifon şi depozit STAS 6701/82, tip A1, carosabile, cu ramă şi grătar în formă L, montate în bordura drumului şi guri de scurgere cu sifon şi depozit STAS 6701/82, tip A2, carosabile, cu două rame şi două grătare plane, montate pe carosabilul drumului.

Gurile de scurgere se racordează la reţelele de canalizare pluvială cu tuburi din PVCKG, SN8, Dn=200 mm.

Evacuarea apelor meteorice se face în emisari afluenţi a pârâului Valea Zalăului, prin intermediul a 12 guri de deverasare prevăzute cu desnisipator, separator de grăsimi și clapete de sens, afluent al râului Crasna, ce face parte din bazinul hidrografic Someş - Tisa;

*Relocare rețele:* În zona amplasamentului există rețele edilitare de apă, canalizare menajeră, rețele de telefonie, rețea electrică de medie și joasă tensiune, gaze naturale și fibră optică precum și cablaj pentru curenți slabi.Canalizarea pluvială în prezent este amplasată în carosabil și în scuarul dintre benzile de circulație, aceasta se va reloca conform prezentului proiect de canalizare pluvială descris mai sus.

Pe parcursul lucrărilor de modernizare carosabil, modernizare și înființare trotuare și execuție piste de cicliști, pentru a ușura activitățile de exploatare și întreținere respectiv prevederile noilor normative în ceea ce privște pozarea rețelelor de utilități ( tehnico-edilitare) în afara părții carosabile vor fi necesare relocarea următoarelor utilități:

* conductă de distribuție apă potabilă PEHD Ø110 PN10 – 98 m
* conductă de distribuție apă potabilă PEHD Ø160PN10 – 130 m
* canalizare menajeră din beton Ø 300/400 – 150 m
* conductă distribuție gaz din oțel Ø 63 – 150 m
* cablu electric de medie și joasă tensiune – 280 m
* fibră optică și cablaj pentru curenți slabi – 300 m

b2) cumularea cu alte proiecte: nu este cazul;

b3) utilizarea resurselor naturale:

- alimentarea cu apă a obiectivului se va face prin racordare la rețeaua orășenească de apă potabilă de pe str. Martonffy Stephanus;

*-* alimentarea cu energie electrică*:* a obiectivului se va realiza printr-un branșament la rețeaua existentă în zonă, de pe str. Martonffy Stephanus;

b4) evacuarea apelor uzate:

b5) producţia de deşeuri: conform Legii nr. 211/2011(r1), privind regimul deşeurilor, cu modificările și completările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

- lucrările necesare organizării de şantier constă în: organizarea de şantier se va face în cadrul incintei studiat și constă în depozitări temporare de materiale şi asigurarea mijloacelor umane;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: orașul Șimleu Silvaniei, str. Martonffy Stephanus, nr. 2, jud. Sălaj.

c1) utilizarea existentă a terenului: conform certificatului de urbanism nr. 41/28.03.2018 emis de Primăria Șimleu Silvaniei, teren aflat în intravilan înainte de 1990 și este proprietatea orașului Șimleu Silvaniei, folosința actuală: curți/construcții, destinația: curți/construcții.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Condiţiile de realizare a proiectului:

a). Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b). În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

c).Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.

d). Respectarea prevederilor actelor/avizelor emise de alte autorităţi pentru prezentul proiect.

e). Realizarea reţelelor de canalizare etanşe pentru a preveni poluarea solului şi a pânzei freatice.

f). Respectarea prevederilor Ord. 119/2014, privind nivelul de zgomot.

g). Înterzicerea depozitării direct pe sol a deşeurilor sau a materialelor cu pericol de poluare.

h). Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

La şedinţa CAT din data de 21.05.2018 au fost solicitate următoarele acte/avize:

- aviz Direcţia Judeţeană pentru Cultură, Culte şi Patrimoniul Cultural Naţional Sălaj;

- aviz Compania de Apă Someș S.A.;

- punct de vedere I.S.U. ”Porolissum” al județului Sălaj;

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Şef serviciu**

Întocmit,